stanford-oval/wikipedia huggingface dataset:
ניגון הבינוני
רקע ותיאור

לאחר זמן מה שאהרון חריטונוב הלחין את הניגון, הביא את הניגון אל רבי יוסף יצחק שניאורסון, אשר חיבב את הניגון והעניק לו את השם "הבינוני", והסביר שהניגון מתאר את דרך עבודת ה' בדרגת "הבינוני" כפי שהיא מתוארת בספר התניא.
תווי הניגון מופיעים בספר הניגונים - חב"ד מספר מ"ו (46). הנוסח המלא של תווי של הניגון התקבל מידי אחיינו, שמשון חריטונוב, ששמעו מבן דודו מרדכי צבי הירש, בנו של אהרן חריטונוב. עורך הספר המוזיקאי שמואל זלמנוב כתב: ”..תנועות הניגון הן מיוחדות במינן, אין בהן כל כך מיופי חוקי הנגינה הרגילה, אבל ספוגות וממולאות הנן רגשות הלב וביטוי הנפש .. התנועות האלו יוצאות מכל תחומה של נגינה ונכנסות לכלל אמירה ודיבור בבחינת נפשי יצאה בדברי. תנועות הניגון עולות ויורדות, תובעות ודורשות ומבלי בכן מוכרח הנך לנגנו בסגירת עיניים, ובריכוז המחשבה והלב. ה"בינוני" נושא בתוכו רכוש נפשי־פיוטי..” (עמוד נ"א).
במהלך השנים הונהג בקרב חסידי חב"ד לנגן את הניגון בתור ניגונו של רבי יוסף יצחק שניאורסון, האדמו"ר הקודם במהלך "סדר ניגונים", במהלכו מנוגן ניגון כנגד כל אחד מאדמו"רי חב"ד לדורותיהם.
ביצועים מוזיקליים

הניגון הופיע באלבום "ניגוני חב"ד 13" של ניח"ח שיצא לאור לי"ב בתמוז תשל"ז, כשהחלק השלישי מנוגן על ידי שמשון חריטונוב עצמו. ב־2010 בוצע על ידי הזמר יאיר כלב במסגרת אלבומו "עצם הנשמה 2", ב־2014 הופיע באלבום "אהבה רבה" של הנגן נאור כרמי, ב־2018 הופיע באלבום "הניגונים" בעיבוד משה לאופר ובביצוע הזמר אברהם פריד.
ב־2020 בוצע על ידי הזמר האמריקאי אלי מרכוס, ב־2021 בוצע על ידי הזמר שמחה פרידמן, וב־2023 על ידי נאור כרמי עם מקהלת מלכות, ב־2022 בוצע על ידי הזמר נמואל הרוש.  כן בוצע על ידי אמנים נוספים.
הערות שוליים

↑  שמואל זלמנוב, ספר הניגונים - חב"ד, ברוקלין, ניו יורק, ארצות הברית: קה"ת, עמ' 282. (בלשון הקודש ויידיש)
1 2 3 4  לב לייבמן, ניגון הבינוני, באתר קיר הניגונים
↑  שמואל זלמנוב, ספר הניגונים - חב"ד, ברוקלין, ניו יורק, ארצות הברית, מו"ל קה"ת. עמוד נא קישור לספר
↑  לב לייבמן, סדר ניגוני הנשיאים, והשירה העשירית, קיר הניגונים
↑  Beinoni, Chabad.org
↑   "הבינוני"  - הרב יאיר כלב (עצם הנשמה מס' 2), סרטון בערוץ "יאיר כלב", באתר יוטיוב (אורך: 03:25)
↑   התזמורת העממית • הבינוני, סרטון בערוץ "נאור כרמי", באתר יוטיוב (אורך: 06:16)
↑   הבינוני (אברהם פריד), סרטון  באתר יוטיוב (אורך: 04:43) | הניגונים - אברהם פריד | הניגונים - סדר ניגוני הרביים
↑   סדר ניגונים: ״הבינוני״ עם אלי מארקוס, סרטון בערוץ "Seder Nigunim", באתר יוטיוב (אורך: 05:40)
↑   ר' מרדכי ברוצקי בביצוע ניגון דבקות חב"ד, סרטון בערוץ "צבעים הפקות", באתר יוטיוב (אורך: 04:02)
↑   נאור כרמי & שלוחי הרבי - ניגון חב"ד הבינוני, סרטון בערוץ "צבעים הפקות", באתר יוטיוב (אורך: 04:43)
↑  ניגון הבינוני - נמואל הרוש 2022
↑  למשל: ניגון הבינוני - מקהלת הקפאליא ניו יורק 2016. ניגון הבינוני - אביגדור צייטלין 2017. הבינוני - דוידי נחשון ומנחם מוניס 2020. ניגון הבינוני - אורי אלטבוים 2022
| ניגוני חב"ד |
| --- | --- | --- |
| הניגונים המכוונים | "ניגון שלוש תנועות" ■ אדמו"ר הזקן: ניגוני רבי שניאור זלמן • "ארבע בבות" • "אבינו מלכנו" • "אלי אתה" • "כאיל תערוג" • "קול דודי" ■ אדמו"ר האמצעי: "ניגון הקאפעליע" ■ הצמח צדק: "ניגון ההשתטחות" • "ימין ה' רוממה" • "כאיל תערוג" ■ אדמו"ר המהר"ש: "לכתחילה אריבער" ■ אדמו"ר הרש"ב: "ניגון הכנה" • "ניגון רוסטוב" ■ אדמו"ר הריי"צ: "ניגון הבינוני" ■ הרבי מלובביץ': ניגוני הרבי מלובביץ' • "אנעים זמירות" • "אתה בחרתנו" • "דרכך אלוקינו" • "הוא אלוקינו" • "והיא שעמדה" • "כי אנו עמך 1" • "כי אנו עמך 2" • "צמאה לך נפשי" • "צמאה צמאה" • "רחמנא דעני" • "שאמיל" |  |
| ניגונים נוספים | "קול ביער" • "הנשמה יורדת" • "פדה בשלום" • "ניגון לי"ב–י"ג תמוז" • "והריקותי לכם ברכה" • "ניע זשוריצי כלופצי" • "ניגון לחסידי הצמח צדק" • "ניגון הקפות" • "ניגון הכנה" • "ממצרים גאלתנו" • "יעלה תחנוננו" • "ופרצת" • "הצילני נא" • "הושיעה את עמך" • "אך לאלוקים" • "אימתי קאתי מר" • "ניגון מפולטבה" • "שובה השם" • "ניגון הפלפול" |  |
ישנם מעל 500 ניגוני חב"ד, מובאים רק ניגונים נבחרים
כללי: ניח"ח • ספר הניגונים ■ פרויקטים: ניגוני חב"ד (16 אלבומים) • משה לאופר מנגן חב"ד (4 אלבומים) • צמאה (6 אלבומים) ■ אלבומים: ניגון הבעש"ט • אבינו מלכנו • האפ קאזאק • יענקל יענקל
| --- | --- |
בקרת זהויות :  MusicBrainz work: 5991dec3-5fec-46b4-80b2-e54b31b7e959
משפחת נוסייבה

משפחת נוסייבה (בערבית: عائلة نسيبة) היא אחת מהשושלות הערביות הוותיקות בירושלים. המשפחה מתארכת את הגעתה לירושלים לתקופת הכיבוש המוסלמי של ארץ ישראל במאה ה-7, והיא הייתה אחת מהמשפחות המרכזיות באליטה המוסלמית הירושלמית ששלטה בעיר בתקופה האימפריה העות'מאנית, לצד משפחות כחוסייני, נשאשיבי, ח'אלידי, דג'אני ואחרות. על פי המסורת, מקור שם המשפחה באישה בשם נוסייבה בנת כעב שנמנתה על בני אנצאר ועל בני לווייתו של מוחמד.
מזה שנים רבות אחראים בני משפחת נוסייבה על פתיחת ונעילת שערי כנסיית הקבר. על פי הערכות שונות מתקיימת מסורת זו מאז כיבוש ירושלים על ידי צלאח א-דין בשנת 1187 ועד היום.
לפי מסורת המשפחה, היא קיבלה את מפתחות הכנסייה מידי עומר בן אל-ח'טאב, כובש העיר במאה ה-7. על פי גרסה אחרת, המפתחות נמסרו לידיה בשל התנגשות בין העדות הנוצריות היריבות.
אישים ידועים

אנוואר נוסייבה - מדינאי ירדני ופעיל בתנועה הלאומית הפלסטינית
חאזם נוסייבה - פוליטיקאי ודיפלומט ירדני, כיהן כשר החוץ של ירדן
סרי נוסייבה - בנו של אנוואר, איש ציבור פלסטיני, פרופסור לפילוסופיה ונשיא אוניברסיטת אל-קודס במזרח ירושלים
זאכי נוסייבה - בנו של אנוואר, יועצו האישי של נשיא איחוד האמירויות הערביות זאיד בן סולטאן
לאנה נוסייבה - בתו של זאכי, דיפלומטית מאיחוד האמירויות, שגרירת איחוד האמירויות באו"ם
הערות שוליים

↑  "כנסיית הקבר - המפתח הקדוש - מזרח-תיכון - מסע אחר". מסע אחר. נבדק ב-2017-12-20.
↑  אורי שטנדל, המשפחות המוסלמיות המנהיגות בירושלים בתקופה העות'מאנית, בתוך: התנועה הלאומית הפלסטינית: מעימות להשלמה? (עורכים: משה מעוז וב"ז קדר), משרד הביטחון 1996, עמ' 57.
ערך זה הוא קצרמרבנושא היסטוריה ובנושא ירושלים. אתם מוזמנים לתרום לוויקיפדיה ו.
נונאטאקי פרוב

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי סקוט 
 קואורדינטות:  67°35′00″S 51°06′00″E﻿ / ﻿67.58333°S 51.1°E﻿ / -67.58333; 51.1
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי פרוב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי פרוב
 
נונאטאקי פרוב (באנגלית: Perov Nunataks) היא קבוצה של נונאטאקים בקצה המזרחי של הרי סקוט, בארץ אנדרבי, במזרח אנטארקטיקה, שבאנטארקטיקה.
הנונאטאקים ממוקמים 35 קילומטרים ממזרח לפסגת דבנהאם.
היסטוריה > גילוי ומיפוי הנונאטאקים

הנונאטאקים התגלו עת שצולמו מהאוויר באוקטובר 1956, על ידי משלחות החקר הלאומית האוסטרלית לאנטארקטיקה.
המיקום המדויק של הנונאטאקים התגלה על ידי משלחת סקר אווירית של משלחות החקר הלאומית האוסטרלית לאנטארקטיקה, בנובמבר 1959.
היסטוריה > מקור השם

שמם של הנונאטקים ניתן להם על ידי ועדת השמות האנטארקטיים של אוסטרליה.
הנונאטקים נקראים על שמו של ויקטור פרוב (Viktor Perov), טייס סובייטי אשר טס מעל אזור זה בשנת 1958 וחילץ משלחת חקר בלגית, אשר נקלעה לאזור עקב תאונת מטוס.
ניקולאי סלטיקוב

ניקולאי איבנוביץ' סָלְטִיקוֹב (ברוסית: Николай Иванович Салтыков;‏ 31 באוקטובר 1736 – 30 במאי 1816) היה גנרל-פלדמרשל, שר החוץ וראש הממשלה של האימפריה הרוסית.
חייו

ניקולאי סלטיקוב נולד במשפחה אצילית רוסית. מצד אביו הוא היה קרוב משפחתה של אנה, קיסרית רוסיה, ואמו הייתה ממשפחת טולסטוי ידועה. בשנת 1748 החל לשרת בצבא. באותה שנה השתתף במערכה של הצבא הרוסית בגרמניה ביחידה שהייתה בפיקוד אביו. בתור קצין השתתף במלחמת שבע השנים. בשנת 1761 היה ביחידה תחת פיקודו של פיוטר רומיאנצב. בשנת 1763 התמנה למפקדה של יחידה מיוחדת שנשלחה לפולין כדי לעזור לתומכי רוסיה בממלכה. עד לשנת 1768 היו נכנסות יחידות בפיקודו מפעם לפעם לשטח האיחוד הפולני-ליטאי במטרה לתמוך במדיניות הרוסית באזור.
בשנת 1769 השתתף בקרבות נגד האימפריה העות'מאנית, אך לאור בעיות בריאות עזב את החזית ונסע לאירופה.
עם חזרתו לרוסיה קיבל תפקיד חשוב בחצר, והיה מקורב לנסיך פאבל – הקיסר העתידי. בשנת 1776 השתתף בנסיעת הנסיך לברלין והשתתף בחתונתו. גם בהמשך הוא היה בין המלווים של הזוג הצעיר באירופה. בשנת 1782 קיבל את עיטור אנדריי הקדוש.
בשנת 1783 מינתה אותו יקטרינה הגדולה כמחנך נכדיה, אלכסנדר וקונסטנטין. בשנת 1790 הועלה לתואר רוזן.
בתחילת שלטונו של פאבל הראשון קודם לדרגת גנרל-פלדמרשל וראש המחלקה הצבאית בממשל.
גם בתקופת שלטונו של אלכסנדר הראשון היה מקורב לקיסר. עם תחילת מלחמת רוסיה–צרפת (1812) מונה לתפקיד ראש הממשלה ויו"ר המועצה המדינית. שימש בתפקיד זה עד סוף חייו.
בשנים 1813–1814, כאשר היה הקיסר מחוץ לגבולות המדינה, היה סלטיקוב שליטה בפועל של האימפריה. עם חזרת הקיסר לסנקט פטרבורג קיבל תואר נסיך.
ניסאן סאקורה

| --- | --- |

 מאפיינים כלליים
 יצרן:  ניסאן
 שנות ייצור:  2022 - הווה
 הרכבה:  יפן יפן
 סיווג:  מכונית קיי
 מרכב:  האצ'בק בעלת חמש דלתות
 פלטפורמה:  ניסאן-מיצובישי קיי EV
 אורך:  3,395 מ"מ
 רוחב:  1,475 מ"מ
 גובה:  1,655 מ"מ
 משקל:  בין 1,070 ל-1,080 ק"ג
 בסיס גלגלים:  2,495 מ"מ
 מפרט טכני
 מנוע:  מנוע חשמלי קדמי המספק 64 כ"ס ומומנט מרבי של 19.88 קג"מ
 מהירות מרבית:  130 קמ"ש
 סוללה:  סוללת ליתיום-יון בקיבולת 20 קוט"ש
 טווח נסיעה:  180 ק"מ
 קשר:  מיצובישי eK קרוס EV, ניסאן דייז
 
ניסאן סאקורה (באנגלית: Nissan Sakura; ביפנית: 日産・サクラ) היא מכונית קיי במרכב האצ'בק, בעלת ארבעה מקומות ישיבה, שמיוצרת על ידי ניסאן משנת 2022. היא נחשפה במפעל מיצובישי ב-20 במאי 2022. היא מיוצרת בשיתוף פעולה של ניסאן ומיצובישי תחת NMKV, והיא מכונית אחות למיצובישי eK קרוס EV, שהוצגה יחד איתה במפעל מיצובישי ב-20 במאי 2022.
סקירה כללית

היא נקראת על שם הפרח הלאומי של יפן ה"סאקורה". היא בעלת מרכב האצ'בק גבוה מהרגיל, וכוללת את העיצוב המעודכן של דגמי ניסאן ומיצובישי. היא כוללת מנוע חשמלי קדמי המספק 64 כ"ס ומומנט מרבי של 19.88 קג"מ. המהירות המרבית עומדת על 130 קמ"ש. סוללת ליתיום-יון בקיבולת 20 קוט"ש המאפשרת טווח נסיעה חשמלי של 180 ק"מ.
הערות שוליים

↑  Nissan Sakura Debuts As $14,000 Electric Kei Car With 112 Miles Of Range, Motor1.com (באנגלית)
↑  News Release | Mitsubishi Motors Corporation, MITSUBISHI MOTORS (באנגלית)
↑  【三菱 eKクロスEV】実質200万円以下で買えるEV、航続180kmで新市場を創出, レスポンス（Response.jp） (ביפנית)
↑  日産が軽の電気自動車「サクラ」を発表 市場投入は2022年夏 【ニュース】, webCG (ביפנית)
↑  Condé Nast, 新型日産サクラ登場──本格的な軽電気自動車がついに出た！, GQ JAPAN, ‏2022-05-20 (ב־)
↑  走りはまるで高級車。静かでスムーズな加速の軽EV、日産SAKURA（サクラ）, clicccar.com, ‏2022-05-20 (ביפנית)
משפחת בוקמה

משפחת בוקמה (בהולנדית: Bockma) הייתה משפחה הולנדית שפעלה למען הצלת ילדים יהודים בזמן מלחמת העולם השנייה, בשיתוף עם התנועה המחתרתית ההולנדית ה-N.V.
הרמן בוקמה (Harmen Bockma;‏ 1901–1981), שרה בוקמה (Sara Bockma;‏ 1898–1977) ורינס קנוק-בוקמה (Knook Rins;‏ 1922).
פעילות בתקופת השואה להצלת יהודים

משפחת בוקמה הייתה משפחה הולנדית שגרה בחווה על דרך צדדית, מחוץ לאזור העירוני של הירלן, לימבורג. למשפחת בוקמה היו שמונה ילדים. הרמן, אב המשפחה, עבד כאיכר וככורה פחם.
הרמן ושרה השתייכו ל-.N.V - תנועה מחתרתית הולנדית שפעלה בזמן מלחמת העולם השנייה בעיקר למען הצלת ילדים יהודים מידי הנאצים. הקשר בין משפחת בוקמה לתנועת ה-N.V נוצר על ידי יאפ מוש (Jaap Musch). לפני הצטרפותם לקבוצה, המשפחה הסתירה את ליאו בראון בעקבות בקשת הכומר פונטייר, ראש הכנסייה הקלוויניסטית בהרלן.
הרמן ושרה החלו לקלוט אנשים ולהסתירם, עוד לפני שהוסדרה עבורם אספקת כרטיסי מזון, על מנת להזין את המוסתרים. במהלך השנים 1942–1944 הפך ביתם בהדרגה לבית מעבר לצורך הסתרת עשרות יהודים, בעיקר ילדים. נוסף על כך הם הסתירו סטודנטים שפעלו במחתרת ההולנדית. כל המשפחה נרתמה לפעולת ההצלה. ילדי המשפחה נשלחו להחליף ביגוד תמורת מזון. חלקם גם נאלצו לגנוב חיטה לשם הזנת המוסתרים.
בחורף 1942 חלו כמה מבני הבית וביניהם ילדי המשפחה וחלק מהילדים היהודים המוסתרים. שרה והרמן בוקמה כרעו תחת העומס שכן פרט לדאגה למוסתרים הם נאלצו להמשיך ולעסוק בעבודתם לפרנסת המשפחה. לפיכך הם ביקשו את עזרת בתם הבכורה, רינס קנוק-בוקמה, שעבדה כמנהלת משק בית אצל משפחה עשירה בהרלן. רינס נענתה לבקשת הוריה ונחלצה לעזרתם. היא עזרה להוריה בדאגה לאספקת כרטיסי מזון, בהעברת נשק ובקשר עם המוסתרים. באחד המקרים, אספה יחד עם אביה 5 ילדים, תוך כדי התרחשות של אקציה באמסטרדם, ואיתרה תינוק שנשאר בבית ריק לאחר שמשפחתו שולחה.
הבן הבכור של משפחת בוקמה נמלט לאנגליה, שם הצטרף לכוחות המיוחדים של בריטניה ונהרג בהולנד בפעולת מחתרת בשנת 1944.
בבית שרר מתח רב עקב היעדרויות תכופות של הרמן, והמחלות שחזרו ופקדו את הילדים. נוסף על כך, שרה הלכה ונחלשה מיום ליום וכולם חיו בפחד מתמיד להיתפס. הבת רינס הייתה שרויה בקושי נפשי, לחץ ובדידות, אך בעיני המוסתרים היא הייתה דמות משרה ביטחון.
בני משפחת בוקמה שרדו את המלחמה פרט לבנם הבכור שמצא את מותו בחזית ב־1944.
הכרה והנצחה

אף על פי שכל המשפחה השתתפה במעשה ההצלה רק שלושה מהם הוכרו כחסידי אומות עולם על ידי יד ושם - הרמן בוקמה, שרה בוקמה, רינס קנוק-בוקמה.
טקס הענקת התואר מיד ושם התקיים בהאג שבהולנד.
ב-14 במאי 1967 יד ושם הכיר בהרמן ושרה בוקמה כחסידי אומות עולם.
ב-8 במרץ 1987 יד ושם הכיר ברינס קנוק-בוקמה כחסידת אומות עולם.
לכבוד שלושתם ניטעו עצים בשדרת חסידי אומות העולם ביד ושם.
הערות שוליים

↑  Bockma Harmen, Shoah Resource Center, The International School for Holocaust Studies
↑  N.V. Group, Shoah Resource Center, The International School for Holocaust Studies
↑  the Bockma family, Shoah Resource Center, The International School for Holocaust Studies
↑  Knook Rins, Shoah Resource Center, The International School for Holocaust Studies
↑  Bockma Sara, Shoah Resource Center, The International School for Holocaust Studies
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משפחת בוקמה".
ניגון הכנה

ניגון הכנה (נקרא גם: ניגון הכנה לארבע בבות) הוא ניגון ללא מילים מניגוני חב"ד, מהסוגה "ניגונים מכוונים". בחב"ד נוהגים לרוב לנגן את הניגון קודם שמנגנים את הניגון ארבע בבות.
ישנם שלושה ניגוני חב"ד נוספים בשם זהה.
אודות הניגון

הניגון מופיע בספר הניגונים - חב"ד מספר צ"ג (93) תחת השם 'ניגון לשבת וליום טוב'.
ניגון היה חביב אצל רבי שלום דובער שניאורסון.
זהות המלחין אינה ידועה אך היו שרים את זה אצל האדמו"ר רבי שלום דובער שניאורסון בעיקר לפני אמירת מאמר והוא חיבב ניגון זה ונחשב לניגון שלו.
בשיחות של הרבי הריי"צ מופיע שכמה פעמים הוא ביקש שינגנו את הניגון של אביו לפי שניגנו את ניגון ארבע בבות, אך לא ברור האם הכוונה לניגון הזה או ניגון אחר[דרוש מקור].
אצל הרבי מלובביץ' היו מנגים ניגון זה לפי שניגנו את ניגון ארבע בבות והוא אחד מהניגונים המכוונים אותם נוהגים בחב"ד לנגן בזמנים מיוחדים.
עיבודים מוזיקליים

בשנת 1974 הופיע הניגון באלבום "ניגוני חב"ד" 13 של ניח"ח, ב־2002 הופיע הניגון באלבום אבינו מלכנו של אברהם פריד, ב־2013 הופיע הניגון באלבום "עצם הנשמה 4" של יאיר כלב, ב־2017 הופיע הניגון באלבום "הניגונים" של משה לאופר ועוד.
הניגון בוצע במהלך השנים גם על ידי אלי מרקוס, אלי ליפסקר, חיליק פרנק, שמחה פרידמן ואחרים, וכן על ידי הרב יצחק גינזבורג.
ניגוני חב"ד נוספים בשם זהה

פרק זה לוקה בחסר. אנא תרמו לוויקיפדיה ו.
ישנו ניגון חב"די אחר בשם ניגון רוסטוב גם הוא מכונה ניגון הכנה, אשר פעמים מבלבלים בטעות בינו לבין ניגון זה, וגם הוא מהסוגה ניגונים מכוונים והוא שימש בהתוועדות של הרבי מלובביץ' כניגון הכנה לאמירת מאמר חסידות ופעמים אחדות היו מנגנים אותו בהתוועדות של הרבי מלובביץ' גם כהכנה לניגון ארבע בבות במקום ניגון זה. ניגון זה הופיע ב-1998 באלבום ניגון הבעש"ט של אברהם פריד.
ישנם עוד שני ניגוני חב"ד נוספים בשם 'ניגון הכנה' אחד ניגון הכנה למאמר אותו שרים החסידים לפני שהחסידים חוזרים על אמירת מאמר חסידות ואחד אחר שניגנו כהכנה למאמר בתקופת רבי שמואל שניאורסון הרבי הרביעי של חב"ד.
הערות שוליים

↑  ניגון הכנה באתר חבד אורג
↑  אברהם פריד, ניגון הכנה ביוטיוב
↑  יאיר כלב, ניגון הכנה ביוטיוב ובחבד אורג
↑  ניגון הכנה, אלבום הניגונים של משה לאופר
↑  אלי מרקוס, ניגון הכנה ביוטיוב
↑  חיליק פרנק, ניגון הכנה ביוטיוב
↑  הרב יצחק גינזבורג, ניגון הכנה ביוטיוב
↑  באתר זאגט א ניגון (באנגלית)
↑  לב לייבמן, סיפורו של הניגון מרוסטוב
↑  ניגון מרוסטוב Rostover Nigun, אברהם פריד
↑  ‏ניגון הכנה למאמר‏ (Q114254962)
| ניגוני חב"ד |
| --- | --- | --- |
| הניגונים המכוונים | "ניגון שלוש תנועות" ■ אדמו"ר הזקן: ניגוני רבי שניאור זלמן • "ארבע בבות" • "אבינו מלכנו" • "אלי אתה" • "כאיל תערוג" • "קול דודי" ■ אדמו"ר האמצעי: "ניגון הקאפעליע" ■ הצמח צדק: "ניגון ההשתטחות" • "ימין ה' רוממה" • "כאיל תערוג" ■ אדמו"ר המהר"ש: "לכתחילה אריבער" ■ אדמו"ר הרש"ב: "ניגון הכנה" • "ניגון רוסטוב" ■ אדמו"ר הריי"צ: "ניגון הבינוני" ■ הרבי מלובביץ': ניגוני הרבי מלובביץ' • "אנעים זמירות" • "אתה בחרתנו" • "דרכך אלוקינו" • "הוא אלוקינו" • "והיא שעמדה" • "כי אנו עמך 1" • "כי אנו עמך 2" • "צמאה לך נפשי" • "צמאה צמאה" • "רחמנא דעני" • "שאמיל" |  |
| ניגונים נוספים | "קול ביער" • "הנשמה יורדת" • "פדה בשלום" • "ניגון לי"ב–י"ג תמוז" • "והריקותי לכם ברכה" • "ניע זשוריצי כלופצי" • "ניגון לחסידי הצמח צדק" • "ניגון הקפות" • "ניגון הכנה" • "ממצרים גאלתנו" • "יעלה תחנוננו" • "ופרצת" • "הצילני נא" • "הושיעה את עמך" • "אך לאלוקים" • "אימתי קאתי מר" • "ניגון מפולטבה" • "שובה השם" • "ניגון הפלפול" |  |
ישנם מעל 500 ניגוני חב"ד, מובאים רק ניגונים נבחרים
כללי: ניח"ח • ספר הניגונים ■ פרויקטים: ניגוני חב"ד (16 אלבומים) • משה לאופר מנגן חב"ד (4 אלבומים) • צמאה (6 אלבומים) ■ אלבומים: ניגון הבעש"ט • אבינו מלכנו • האפ קאזאק • יענקל יענקל
| --- | --- |
בקרת זהויות :  MusicBrainz work: 9fede531-71fd-407c-9ec5-9558f1f7ebf3
ניקולאי סוקולוב

| --- | --- |

 לידה:  28 במאי 1886 קייב, האימפריה הרוסית 
 פטירה:  25 בספטמבר 1965 (בגיל 79) לה חויה, ארצות הברית 
 מוקד פעילות:  ארצות הברית 
 מקום לימודים:  אוניברסיטת ייל 
 סוגה:  מוזיקה קלאסית 
 שפה מועדפת:  רוסית, אנגלית 
 כלי נגינה:  כינור 
 
ניקולאי סוקולוב (1886–1965), מנצח וכנר רוסי-אמריקאי.
חייו

סוקולוב נולד בקייב, אוקראינה ולמד באוניברסיטת ייל בארצות הברית. את הקריירה שלו החל ככנר. בשנים 1916-1917 היה מנהל מוזיקלי של התזמורת הפילהרמונית העממית של סן פרנסיסקו, שם עמד על כך שגם נשים ינגנו בשורות התזמורת ויקבלו אותו שכר כמו הגברים. הוא התמנה למנהל המוזיקלי הראשון של תזמורת קליבלנד בשנת 1918 והתמיד במשרה זו עד שנת 1932. בשנים 1935 ל-1938 ניהל את פרויקט המוזיקה הפדרלי, במסגרת הניו דיל, שהעסיקה מוזיקאים בנגינה ובמתן השכלה מוזיקלית לציבור. משנת 1938 עד 1940 ניהל את תזמורת סיאטל.
נונאטאקי קאמל

| --- | --- |
אין תמונה חופשית
 מידע כללי
 גובה:  435 מ' 
 מיקום:  אזור הברית האנטארקטית,
 קואורדינטות:  63°25′00″S 57°26′00″W﻿ / ﻿63.4167°S 57.4333°W﻿ / -63.4167; -57.4333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאקי קאמל(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאקי קאמל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי קאמל(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי קאמל
 
נונאטאקי קאמל או נונאטאקי קמל (באנגלית: Camel Nunataks) הם שני נונאטאקים סלעיים בחצי האי טריניטי, שבצפון חצי האי האנטארקטי, בארץ גרהאם שבאנטארקטיקה.
הנונאטאקים דומים במראם. שניהם מתנשאים לגובה של 435 מטרים מעל פני הים.
הנונאטאקים מרוחקים 2 קילומטרים אחד מהשני.
הנונאטאקים ממוקמים 15 קילומטרים צפונית לנקודת וייו; ו-8.68 קילומטרים צפונית-מערבית לנקודת גארוואן.
הנונאטאקים ממוקמים בצידו הדרומי של שדה השלג מוט.
היסטוריה > מיפוי הנונאטאקים

הנונאטאקים התגלו עת שצולמו מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
הנונאטאקים נסקרו ומופו על ידי משלחת סקר מטעם סקר שטחי חסות איי פוקלנד, אשר יצאה ממפרץ התקווה בעונת המחקר (הקיץ האנטארקטי) 1960–1961.
היסטוריה > מקור השם

שמם של הנונאטאקים ניתן להם בשנת 1959 על ידי הסוקרים מטעם סקר שטחי חסות איי פוקלנד אשר חקרו את האזור ממפרץ התקווה.
השם הוא תיאורי.
צורת שני הנונאטאקים מזכירה גמל דו-דבשתי. באנגלית "קאמל" משמעו "גמל".
נונאטאקי פיקרינג

| --- | --- |
אין תמונה חופשית
 מידע כללי
 על שם:  ויליאם הנרי פיקרינג 
 מיקום:  אזור הברית האנטארקטית,
 קואורדינטות:  71°49′00″S 68°57′00″W﻿ / ﻿71.8167°S 68.95°W﻿ / -71.8167; -68.95
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאקי פיקרינג(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאקי פיקרינג(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי פיקרינג(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי פיקרינג
 
נונאטאקי פיקרינג (באנגלית: Pickering Nunataks) היא קבוצה של נונאטאקים, ליד החוף המזרחי של ארץ אלכסנדר שבאנטארקטיקה.
הנונאטאקים מצויים 3.7 קילומטרים דרומית מערבית להר פיבי, וצפונית מזרחית לקרחון סאטורן.
היסטוריה > גילוי הנונאטאקים

הנונאטאקים צולמו לראשונה מן האוויר על ידי לינקולן אלזוורת', בעת הטיסה שערך ב-23 בנובמבר 1935, ומופו על ידי וולפגנג ג'ורג בהתבסס על צילומי אוויר אלה.
היסטוריה > מקור השם

שמם של הנונאטאקים ניתן להם על ידי הוועדה המייעצת לשמות אנטארקטיים של בריטניה.
הנונאטאקים נקראים על שמו של האסטרונום האמריקאי ויליאם פיקרינג, אשר גילה את פויבה, אחת מטבעות כוכב הלכת שבתאי (קרחון שבתאי הסמוך נקרא אף הוא בהקשר זה).
ראו גם

נונאטאקי אפאלאצ'יה
נונאטאקי קרס
נונאטאקי גאודה
נונאטאקי פרנק
נונאטאקי גאנון
נונאטאקי וסטה
ניקו סנטוס

| --- | --- |

ניקו סנטוס, 2019
 לידה:  7 בינואר 1993 (בן 31) ברמן, גרמניה גרמניה
 שם לידה:  ניקו ולנברינק
 שם במה:  ניקו סנטוס
 מוקד פעילות:  גרמניה 
 תקופת הפעילות:  מ-2007
 סוגה:  פופ
 שפה מועדפת:  גרמנית, קטלאנית, אנגלית 
 חברת תקליטים:  יוניברסל מיוזיק גרופ
 שיתופי פעולה בולטים:  לנה מאייר-לנדרוט
 www.nico-santos.de
 פרופיל ב-IMDb
 
ניקו ולנברינק (בגרמנית: Nico Wellenbrink; נולד ב-7 בינואר 1993), ידוע בשם הבמה שלו, ניקו סנטוס, הוא זמר, פזמונאי, שחקן ומפיק מוזיקלי גרמני.
ביוגרפיה

ניקו ולנברינק נולד ב-7 בינואר 1993 למשפחה גרמנית של מוזיקאים בעיר ברמן. אחותו של ולנברינק היא שחקנית ובתה גם היא שחקנית. במהלך ילדותו התגורר ולנברינק בפאלמה דה מיורקה שבספרד. הוא למד שם את השפות ספרדית וקטלאנית בנוסף לשפת אמו הגרמנית.
הקריירה של ולנברינק החלה דווקא בתחום המשחק, הוא כיכב בכמה פרסומות שעלו בטלוויזיה הגרמנית בין השנים 2007–2008, וגם שיחק באופרת סבון בשם "Rote Rosen" בגרמניה במהלך שנת 2015.
הקריירה המוזיקלית של ניקו החלה ביוטיוב כשהתחיל להעלות קאברים לערוץ הפרטי שלו, הוא התקדם לאחר שהצליח ביוטיוב להופיע עם מספר זמרים מצליחים מגרמניה בעולם ולאחר מכן התחיל להצליח בפני עצמו. ב-2012, יצר מספר שיתופי פעולה כמפיק מוזיקלי עם אמנים בינלאומיים, בעיקר מארצות הברית. הוא יצר בנוסף עוד שיתופי פעולה מוצלחים עם הדי ג'יי הגרמני רובין שולץ, ועם הזמרת שרה קונור. פריצת הדרך שלו הייתה בשנת 2017 כשהוציא את השיר "Rooftop", השיר הצליח בכל מדינות דוברות הגרמנית ובמיוחד באוסטריה, גרמניה ושווייץ. במהלך שנת 2018 המשיך להוציא סינגלים עד שיצא אלבומו הראשון "Streets Of Gold".
בשנת 2019 הוציא האמן את שירו "Better" יחד עם הזמרת לנה מאייר-לנדרוט, זוכת אירוויזיון 2010. השיר כבש מקומות גבוהים במצעד המוזיקה הגרמני. מאוחר יותר באותה השנה הוציא את הסינגל "Play With Fire" שזכה גם הוא לשבחים. בשנת 2020 הוציא שיר בשם "Like I Love You". ב-8 במאי 2020 יצא אלבומו השני של האמן הנושא את שמו, "Nico Santos".
בינואר 2024 פורסם כי סנטוס הצטרף לצוות שחקני העונה השנייה של הסדרה "עדיין לא מתים" (אנ') ככוכב אורח בתפקיד טדי.
דיסקוגרפיה > אלבומים

2018 - Streets Of Gold
2020 - Nico Santos
הערות שוליים

1 2  NICO SANTOS, דיסקוגרפיה של אמנים גרמנים
↑  Michael Schneider, Wendie Malick, Nico Santos, Rob Corddry Among ‘Not Dead Yet’ Season 2 Guest Stars (EXCLUSIVE), Variety, ‏2024-01-30 (באנגלית אמריקאית)
| --- | --- |
בקרת זהויות :  GND: 1193009804  ISNI: 0000 0004 6681 2837  MusicBrainz: 15316b5d-232c-4288-a74e-14f9912a5b1d  VIAF: 1588156619118228780002   WorldCat (עם VIAF): 1588156619118228780002
ניקולאי סקליפוסובסקי

| --- | --- |

 לידה:  25 במרץ 1836 (יוליאני) Dzerjinscoe, מולדובה 
 פטירה:  30 בנובמבר 1904 (יוליאני) (בגיל 68) Yakivtsi, אוקראינה 
 מדינה:  האימפריה הרוסית 
 מקום קבורה:  פולטבה 
 השכלה:  Medical faculty of Moscow University  האוניברסיטה הממלכתית הראשונה לרפואה של מוסקבה ע"ש סצ'נוב 
 מעסיק:  Imperial University of St. Vladimir, Saint Petersburg Medical Academy of Postgraduate Education, האוניברסיטה הקיסרית של מוסקבה, האקדמיה הקיסרית לכירורגיה, אוניברסיטת מוסקבה 
 פרסים והוקרה:  אות המסדר ולדימיר הקדוש, דרגה 1 
 
ניקולאי סקליפוסובסקי (ברוסית: Николай Васильевич Склифосовский; 25 במרץ 1836 (יוליאני) –  30 בנובמבר 1904 (יוליאני)) הוא רופא רוסי שתרם רבות לפיתוח הרפואה בתחומי האימפריה הרוסית.